Patientinformationsark for cannabismellemprodukt
Bediol Scanleaf

Urtete/inhalationsdamp, droge

1 g droge indeholder 63 mg dronabinol (THC) og 80 mg cannabidiol (CBD)

Dette produktinformationsark er udarbejdet af mellemproduktfremstilleren af det omhandlende cannabismellemprodukt.  

Det er vedlagt i pakningen og publiceret sammen med produktarket på Lægemiddelstyrelsens hjemmeside, så læger, apoteker, borgere mfl. derved kan orientere sig i disse på Lægemiddelstyrelsens hjemmeside.  

1. Indhold
1 g urtete/inhalationsdamp, droge indeholder:
1 g Cannabis sativa L., flos (cannabisblomst, granuleret) svarende til 63 mg dronabinol (THC) og 80 mg cannabidiol (CBD)

1 ml produkt svarer til ca. 0,1 g produkt

Hjælpestoffer 
Ingen 

Medicinmål 
Målebæger på 30 mL med en graduering à 1 mL er vedlagt 

2. Beskrivelse af anvendelse/tilberedningsmåde
Brug altid produktet efter lægens anvisning, ved tvivl kontaktes lægen.
Rygning af cannabisproduktet frarådes
Du kan tage Bediol ”Scanleaf” på forskellige måder. For eksempel tilberedt som te eller inhaleret ved hjælp af en fordamper. Det er vigtigt for effekten at opvarme cannabis før man bruger det.

Ved inhalation absorberes de aktive komponenter af cannabis hurtigt i kroppen. Den maksimale effekt opnås inden for 15 minutter og forsvinder langsomt over tre til fire timer. Det er nemt at justere dosis ved inhalation. Hvis effekten er utilstrækkelig, kan du vælge at indhalere mere. Du kan også stoppe, når du opnår ønsket effekt, eller når du begynder at mærke bivirkninger.  

Når Bediol ”Scanleaf” drikkes som te, tager det mindst 30 til 90 minutter før eventuelle virkninger opnås. Den maksimale effekt opnås normalt efter to til tre timer, og virkningen aftager efter fire til otte timer. Indtag af fedtholdig mad med teen, kan forbedre optagelsen af de aktive stoffer.  

Tilberedning af urtete
-	Kog 500 mL vand i en gryde med låg på.
-	Tilsæt 10 mL Bediol ”Scanleaf” (Målebæger på 30 mL med en graduering à 1 mL er vedlagt).
-	Sænk varmen og lad teen koge forsigtigt i 15 minutter med låget på.
-	Tag teen af kogepladen og hæld den gennem en sigte.
-	Hæld teen i en termoflaske eller tekande, hvis du planlægger at drikke den samme dag.


Hvis du ønsker at lave te til flere dage, skal du bruge 20 mL Bediol Scanleaf medicinsk cannabis til en liter vand. Efter tilberedning af te som beskrevet ovenfor, tilsættes en teskefuld kaffeflødepulver til den varme te. Det vil holde de aktive stoffer i teen fra at sætte sig på indersiden af tekanden eller koppen, hvilket reducerer effekten. Lad teen køle af og opbevar den i køleskabet.  
Du kan opvarme den afkølede te og tilføje sukker, sirup eller honning for at forbedre smagen.  
Brug altid produktet efter lægens anvisning. Ved tvivl kontaktes lægen. 

Start med at drikke 1 kop (0,2 liter) te om aftenen. Hvis dette ikke lindrer dine symptomer efter en til to uger, kan du - i samråd med din læge - drikke en ekstra kop (0,2 liter) om morgenen.  

Spørg din læge om inhalation af medicinsk cannabis ved anvendelse af en fordamper, hvis teen stadig ikke giver tilstrækkelig lindring. Inhalation virker hurtigere, og effekten er stærkere end cannabis te. Desuden er dosis lettere at justere.   

Tilberedning ved hjælp af fordamper og inhalation  
For inhalation af Bediol Scanleaf medicinsk cannabis bør du anvende en pålidelig fordamper så som f.eks. VOLCANO MEDIC eller MIGHTY MEDIC, der begge er certificeret medicinsk udstyr. Bediol Scanleaf skal ikke formales med en evt. vedlagt formalingsmølle før brug af fordamper. Tag eventuelt kontakt til Scanleaf ApS for oplysninger og information herom. 
Brug altid produktet efter lægens anvisning. Ved tvivl kontaktes lægen. 

Startdosis bør være 5 mL (Målebæger på 30 mL med en graduering à 1 mL er vedlagt) Bediol Scanleaf medicinsk cannabis. Placér dette i fordamperen, opvarm den medicinske cannabis og inhaler derefter én gang. 
Vent 5 til 15 minutter før du inhalerer igen. Gentag dette et par gange – med 5 til 15 minutter mellem to inhalationer – indtil den ønskede effekt opnås, eller indtil starten af uønskede bivirkninger (fysiske eller mentale). 
Start med at udføre denne procedure en eller to gange om dagen. Det er vigtigt, at indtagelsen gradvist opbygges. Inhalation flere gange om dagen kan kun overvejes efter et stykke tid. Rådfør dig altid med din læge, da dosering og mængder der skal anvendes, kan variere meget fra patient til patient.  

Bediol ”Scanleaf” opvarmet i en fordamper, kan genbruges op til 3 gange, da aktive stoffer stadig vil blive frigivet. 

Kontakt lægen, skadestuen eller apoteket, hvis du har taget mere af Bediol Scanleaf end lægen har foreskrevet, og du af den grund føler dig utilpas. 
3. Opbevaring og holdbarhed

Opbevaring 
Før og efter åbning: 
Må ikke opbevares over 25°C. Opbevares i original plastdåse, tæt tillukket, for at beskytte mod lys og fugt. 

4. Yderligere oplysninger

Pakningsstørrelse 
5 gram 

Navn og adresse på fremstilleren af cannabismellemproduktet 
Valcon Medical A/S 
3540 Lynge 
Danmark 

Du kan finde yderligere oplysninger om dette produkt på Lægemiddelstyrelsens hjemmeside http://www.dkma.dk 

